《海虞十二景 其四 两湖浮镜》
明代·卢龙云

玉匣谁开镜，寒光对郭分。双涵沧海月，半度具区云。

钓艇烟笼棹，莲舟绿映裙。歌声随处起，偏动旅中闻。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。